Երևան-0015, Մ.Խորենացու 3, 7 12.10.2023թ.

**Որոշում թիվ 483-2023/09-Կ**

**Վարչական իրավախախտման գործը կարճելու վերաբերյալ**

ՀՀ պետական եկամուտների կոմիտեի նախագահի տեղակալ Կարեն Թամազյանս՝ քննելով անհատ ձեռնարկատեր Արման Սահակյանի /ՀՎՀՀ` 20112308/ վերաբերյալ վարչական իրավախախտման վարույթի նյութերը՝

Պարզեցի

ՀՀ պետական եկամուտների կոմիտեի իրավաբանական վարչությունում, ղեկավարվելով ՀՀ հարկային օրենսգրքի 431-րդ հոդվածի 12-րդ մասով, Վարչական իրավախախտումների վերաբերյալ ՀՀ օրենսգրքի 254-րդ, 255-րդ և 182․6-րդ հոդվածներով, հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու հատկանիշներով անհատ ձեռնարկատեր Արման Սահակյանի /ՀՎՀՀ` 20112308, ՀԾՀ՝ 3504770198, անձն․՝ AU0333938, տրված՝ 30․06․2021թ-ին, 013-ի կողմից, հասցե՝ ք․ Երևան, Դավթաշեն 2 թղմ․, 45 շենք, 35 բն․, էլ. հասցե` sahakjan77@mail.ru/ վերաբերյալ հարուցվել է վարչական իրավախախտման վարույթ։ Մասնավորապես՝ Արման Սահակյանը չի կատարել հարկ վճարողի գույքի վրա արգելանք դնող պաշտոնատար անձի կողմից 17․07․2023թ-ին կազմված և 12․08․2023թ-ին էլեկտրոնային փոստի «sahakjan77@mail.ru» հասցեի միջոցով ծանուցված գրությամբ առաջադրված պահանջները։ Այն է՝ գրությամբ նշված ժամկետում չի ներկայացրել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ դրամարկղային գիրքը:

Փաստի կապակցությամբ 14․09.2023թ-ին հարուցվել է վարչական վարույթ և Արման Սահակյանին ծանուցվել է այդ մասին:

Վարչական իրավախախտման վերաբերյալ արձանագրության կազմմանը և նյութերի նախապատրաստմանը 06․10․2023թ-ին ժամը 11։30-ին և վարչական իրավախախտման գործի քննությանը 12․10․2023թ-ին ժամը 09։45-ին մասնակցելու նպատակով Արման Սահակյանին 16․09․2023թ-ին փոստային ծառայության միջոցով պատշաճ ծանուցում է ուղարկվել, որը փոստային ծառայությունից հետ է վերադարձվել 28․09․2023թ-ին։ Ծանուցագիրը 28․09․2023թ-ին ուղարկվել է էլեկտրոնային փոստի «sahakjan77@mail.ru» հասցեին, որի միջոցով Արման Սահակյանը ծանուցվել է 29.09․2023թ-ին, սակայն վերջինս չի ներկայացել, չի ներկայացրել որևէ բացատրություն և պահանջվող տեղեկություններ, ուստի վարչական իրավախախտման վերաբերյալ 06․10.2023թ-ի թիվ 483-2023/09-Ա արձանագրությունը կազմվել է վերջինիս բացակայությամբ։

Պատշաճ ծանուցված լինելով 12.10.2023թ-ին նշանակված վարչական իրավախախտման գործի քննության վայրի և ժամանակի մասին՝ Արման Սահակյանը կամ վերջինիս ներկայացուցիչը չի ներկայացել:

ՀՀ հարկային օրենսգքրի 36-րդ հոդվածի 1-ին մասի 11-րդ կետի համաձայն՝ հարկային մարմինը (հարկային հսկողություն իրականացնող պաշտոնատար անձը) լիազորված է հարկային պարտավորությունների գանձումն ապահովելու նպատակով ՀՀ հարկային օրենսգրքով սահմանված դեպքերում և կարգով արգելանք դնել հարկ վճարողի (հարկային գործակալի) գույքի վրա.

ՀՀ հարկային օրենսգքրի 434-րդ հոդվածի 2-րդ մասի համաձայն՝ հարկ վճարողի դրամարկղում ունեցած կանխիկ դրամական միջոցների վրա արգելանք դնելու մասին որոշումը հարկ վճարողին ներկայացնելու օրը որոշումն ընդունած հարկային մարմնի պաշտոնատար անձը գույքագրում է հարկ վճարողի դրամարկղում առկա կանխիկ դրամական միջոցները և դրանք, ինչպես նաև արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող կանխիկ դրամական միջոցներն արձանագրությամբ ի պահ է հանձնում հարկ վճարողին: Հարկ վճարողի դրամարկղում առկա կանխիկ դրամական միջոցների՝ արգելանքի տակ գտնվելու ժամանակահատվածում որոշում կայացրած հարկային մարմնի պաշտոնատար անձն իրավունք ունի ցանկացած ժամանակ գույքագրելու դրամարկղում դրամական միջոցների առկայությունը, ինչպես նաև մուտքագրված և ելքագրված դրամական միջոցների շարժը, որի արդյունքներով կազմվում է արձանագրություն: Դրամարկղում կանխիկ դրամական միջոցների կամ կանխիկ դրամական միջոցների շարժի գույքագրման արձանագրության ձևը սահմանում է հարկային մարմինը, որում նշվում են գույքագրման ամսաթիվը, ժամանակահատվածը, արգելանքի տակ գտնվող դրամական միջոցների արժույթը, արժեքը, քանակը, մուտքագրված դրամական միջոցների արժեքը և դրանց ստացման աղբյուրը, ելքագրված դրամական միջոցների արժեքը և ծախսման ուղղությունները, ի պահ հանձնվող դրամական միջոցների արժույթը, արժեքը, քանակը, գույքագրման ընթացքում դրամարկղային գործառնությունների կատարման դադարեցման ժամանակահատվածը, նշում՝ արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող դրամական միջոցների արգելանքի տակ գտնվելու և ի պահ ընդունելու վերաբերյալ, գույքագրմանը մասնակցող անձանց տվյալներն ու ստորագրությունները: Նշված արձանագրությունները հարկ վճարողի դրամարկղում առկա կանխիկ դրամական միջոցների վրա արգելանք դնելու մասին որոշման անբաժանելի մասն են:

ՀՀ հարկային օրենսգրքի 435-րդ հոդվածի 2-րդ մասի համաձայն` արգելանքն իրականացնող պաշտոնատար անձն արգելանքի տակ դրված այլ գույքն ի պահ է հանձնում հարկ վճարողին, իսկ եթե հարկ վճարողը փորձում է արգելանքի տակ դրված գույքը կամ դրա առանձին բաղադրամասերը վատնել, թաքցնել, ապօրինաբար մեկ ուրիշին հանձնել, փչացնել կամ ոչնչացնել, ապա գույքի պահատվությունը հանձնվում է նման գործունեություն իրականացնող մասնագիտացված կազմակերպությանը` պահատվության պայմանագրի հիման վրա: Պահատվության հետ կապված ծախսերը կատարում է հարկ վճարողը:

«Հարկային ծառայության մասին» ՀՀ օրենքի 35-րդ հոդվածի 1-ին և 3-րդ մասերի համաձայն՝

1. Հարկային ծառայողի` իր իրավասության սահմաններում առաջադրած պահանջները պարտադիր են բոլոր պետական կառավարման և տեղական ինքնակառավարման մարմինների, հիմնարկների, կազմակերպությունների, պաշտոնատար անձանց և քաղաքացիների համար:

3. Հարկային ծառայողի պահանջները չկատարելը կամ նրա պարտականությունների կատարմանը խոչընդոտելն առաջացնում է օրենքով սահմանված պատասխանատվություն:

Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված պատասխանատվության միջոցի կիրառումը հնարավոր է հետևյալ գործողություններից որևէ մեկի դեպքում.

1) հարկային հսկողություն իրականացնող պաշտոնատար անձի օրինական պահանջները չկատարելու,

2) տնտեսավարող սուբյեկտի` հարկային հսկողություն իրականացվող տարածք նրա մուտք գործելն արգելելու,

3) հարկային հսկողության նպատակներին անմիջականորեն առնչվող փաստաթղթեր, տվյալներ և այլ տեղեկություններ նրան չտրամադրելու,

4) օրենքով սահմանված կարգով իրականացվող հարկային հսկողության ընթացքին այլ կերպ խոչընդոտելու համար:

Պետք է նշել նաև, որ Վարչական իրավախախտումների վերաբերյալ ՀՀ օրենսգրքի 182.6-րդ հոդվածի կիրառման համար անհրաժեշտ պայման է հանդիսանում այն, որ վերոհիշյալ արարքներից թեկուզ մեկը կատարվի փաստացի իրականացվող հարկային հսկողության ընթացքում, և խոչընդոտ հանդիսանա նշված հարկային հսկողության հետագա ընթացքն ապահովելու համար:

Տվյալ դեպքում հարկ է նշել, Արման Սահակյանը պարտավոր էր ապահովել արգելադրում իրականացնող պաշտոնատար անձանց օրինական պահանջները, մասնավորապես, ներկայացնել պահանջվող փաստաթղթերը՝ դրամարկղային գիրքը և հարկ վճարողի այլ գույքակազմի վերաբերյալ տեղեկություններ:

Հիմք ընդունելով հիշյալ իրավակարգավորումները, համադրելով դրանք գործում առկա փաստական հանգամանքների հետ, պետք է նշել, որ Արման Սահակյանը խոչընդոտել է հարկային հսկողություն իրականացնող պաշտոնատար անձանց ծառայողական պարտականությունների կատարմանը, հետևաբար Արման Սահակյանի արարքում առկա է Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված իրավախախտման դեպքը:

ՀՀ պետական եկամուտների կոմիտեի նախագահի տեղակալ Կարեն Թամազյանի 23.08.2023թ-ի թիվ 372-2023/09-Ո որոշմամբ անհատ ձեռնարկատեր Արման Սահակյանի /ՀՎՀՀ` 20112308, ՀԾՀ՝ 3504770198, անձն․՝ AU0333938, տրված՝ 30․06․2021թ-ին, 013-ի կողմից/ նկատմամբ Վարչական իրավախախտումների վերաբերյալ ՀՀ օրենսգրքի 182.6-րդ հոդվածի համաձայն կիրառվել է վարչական տույժ` նշանակվելով տուգանք 250.000 ՀՀ դրամի չափով:

23.08.2023թ-ի թիվ 372-2023/09-Ո որոշումը 19․09․2023թ-ին տեղադրվել է Հայաստանի Հանրապետության հրապարակային ծանուցումների պաշտոնական ինտերնետային կայք, որի միջոցով Արման Սահակյանը ծանուցվել Է 24.09.2023թ-ին:

Հաշվի առնելով այն, որ ՀՀ ՊԵԿ նախագահի տեղակալ Կարեն Թամազյանի կողմից 23․08․2023թ-ին կայացված վարչական իրավախախտման գործի վերաբերյալ թիվ 372-2023/09-Ո որոշումը անհատ ձեռնարկատեր Արման Սահակյանին /ՀՎՀՀ` 20112308/ Հայաստանի Հանրապետության հրապարակային ծանուցումների պաշտոնական ինտերնետային կայքի միջոցով ծանուցվել է 24.09.2023թ-ին, միաժամանակ, այն որ անհատ ձեռնարկատեր Արման Սահակյանի /ՀՎՀՀ` 20112308/ գույքի վրա արգելանք դնող պաշտոնատար անձի` հարկ վճարողի դրամարկղում առկա կանխիկ դրամական միջոցների գույքագրման և ի պահ հանձնման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով կազմված գրությունը վերջինիս էլեկտրոնային փոստի «sahakjan77@mail.ru» հասցեի միջոցով ծանուցվել է 12.08.2023թ-ին, այսինքն` եթե վարչական իրավախախտման գործի վերաբերյալ 23.08.2023թ-ի թիվ 372-2023/09-Ո որոշումը վերջինիս կողմից ստացված լիներ մինչև 12․08.2023 թվականը` գրության ստացումը, վերջինիս կողմից հնարավոր է, որ կդրսևորվեր այլ վարքագիծ, չէր խոչընդոտի պաշտոնատար անձի` իր իրավասությունների սահմաններում գործողությունների կատարմանը և սույն գործով հարուցված վարչական վարույթի շրջանակներում հնարավոր է, որ կներկայացներ դրամարկղային գիրքը և մուտքագրված և ելքագրված դրամական միջոցների շարժի վերաբերյալ տեղեկություններ: ՈՒստի` Վարչական իրավախախտումների վերաբերյալ ՀՀ օրենսգրքի 182.6-րդ հոդվածի 2-րդ մասով սահմանված` «Նույն արարքը եթե կատարվել է կրկին կամ յուրաքանչյուր հաջորդ անգամ, վարչական տույժի միջոցներ կիրառելուց հետո՝ մեկ տարվա ընթացքում», պատասխանատվություն կիրառելու հիմքերը բացակայում են:

Միաժամանակ, հաշվի առնելով այն, որ թեև անհատ ձեռնարկատեր Արման Սահակյանին /ՀՎՀՀ` 20112308/ «Վարչական իրավախախտման գործի վերաբերյալ» 23.08.2023թ-ի թիվ 372-2023/09-Ո որոշումը Հայաստանի Հանրապետության հրապարակային ծանուցումների պաշտոնական ինտերնետային կայքի միջոցով ծանուցվել է 24.09.2023թ-ին, իսկ հարկ վճարողի գույքի վրա արգելանք դնող պաշտոնատար անձի կողմից կազմված 17.07.2023թ-ի գրությունը էլեկտրոնային փոստի «sahakjan77@mail.ru» հասցեի միջոցով` 12.08.2023թ-ին, որով պահանջվել է գրությունը ստանալուց հետո եռօրյա ժամկետում ներկայացնել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ նաև դրամարկղային գիրքը, սակայն պահանջվող ժամկետում վերջինս չի ներկայացել հարկային մարմին, չի ներկայացրել դրամարկղային գիրքը և չի ներկայացրել բացատրություն, այդուհանդերձ 29.09.2023թ-ի դրությամբ անհատ ձեռնարկատեր Արման Սահակյանի /ՀՎՀՀ` 20112308/ կողմից չկատարված պարտավորություններն ամբողջությամբ մարվել են: Այսինքն՝ առկա են իրավախախտման վնասակար հետևանքները կանխելու և (կամ) վերացնելու ուղղությամբ միջոցներ ձեռնարկված լինելու հանգամանքները, ուստի՝ վարույթն իրականացնողը գտնում է, որ կատարված վարչական իրավախախտումը նվազ նշանակություն ունի և իրավախախտման համար Արման Սահակյանի նկատմամբ բավարար է Վարչական իրավախախտումների վերաբերյալ ՀՀ օրենսգրքի 21-րդ հոդվածով նախատեսված «բանավոր դիտողություն» հայտարարելը: Հետևաբար կատարված իրավախախտման համար Արման Սահակյանի նկատմամբ հարուցված վարչական վարույթը ենթակա է կարճման:

Հիմք ընդունելով ամբողջ վերոգրյալը և ղեկավարվելով Վարչական իրավախախտումների վերաբերյալ ՀՀ օրենսգրքի32-րդ հոդվածի 2-րդ մասով, 2442-րդ, 281-րդ հոդվածներով և 282-րդ հոդվածի 1-ին մասով՝

ՈՐՈՇԵՑԻ

1․ Համաձայն Վարչական իրավախախտումների վերաբերյալ ՀՀ օրենսգրքի 21-րդ հոդվածի՝ Արման Սահակյանին հայտարարել «բանավոր դիտողություն» և ազատել վարչական պատասխանատվությունից,

2․ Համաձայն Վարչական իրավախախտումների վերաբերյալ ՀՀ օրենսգրքի 282-րդ հոդվածի, Արման Սահակյանի նկատմամբ հարուցված վարչական վարույթը կարճել։



ԿԱՐԵՆ ԹԱՄԱԶՅԱՆ

**Ծանոթություն. Սույն վարչական ակտը ստորագրված է «Էլեկտրոնային փաստաթղթի և էլեկտրոնային թվային ստորագրության մասին» Հայաստանի Հանրապետության օրենքով սահմանված կարգով` էլեկտրոնային եղանակով։**

**Վարչական իրավախախտումների վերաբերյալ ՀՀ օրենսգրքի համաձայն Սույն վարչական ակտն ընդունված է համարվում ստորագրվելու օրվանից, ուժի մեջ է մտնում հասցեատիրոջն իրազեկելուն հաջորդող օրվանից և ուժի մեջ մտնելուց երկամսյա ժամկետում կարող է բողոքարկվել վարչական կամ դատական կարգով:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**